
TO ORKNEY. 

The rushing of whose tides, 

The wailing of whose winds, 

The rythme of whose roads ; 

The throbbing of whose people's heartbeat. 

The lilt of whose lochs' laughter. 

Make the music, to which 

These Island Songs are set. 

FAERY LORE. 

We lost tlie faeries lang, lang syne, 
0' simmons rope they made their line 
(They had nae boat, the peerie men), 
Tae reach tae Hoy, and back again. 

The hills sae high they thocht tae scale, 
But, oh ! the wind began tae wail 
(They had nae boat, the peerie men). 
Nor could o' neighbours get a len' . 

They workit a' ane moonlicht nicht, 
Tae mak' their heather rope a' richt 
(They had nae boat, the peerie men), 
The barn was bare, the folk were ben. 

The sun shone bricht, the air was sweet. 
Hoy Sound sang rinnin' at their feet 
(They had nae boat, the peerie men). 
The simmons fine wad dae for them. 

They thocht sae long tae reach the hill, 
The lippened naught o' any ill 
(They had nae boat, the peerie folk) ; 
Richt i' the Soond their simmons broke ! 

That's why the knowes are empty all. 
The whitema's cry, the teaoo's call; 
For a' the bairnies seek fu' sair, 
They'll neyer find the faeries mair. 



8 THE HILL. 

I maun haste tae bake. It's tlie hill the morn. 

Peter's glass is up. Gin the peats were shorn, 

All wir sowing's done, and the taties, too, 

I kenna why Jock maks sich tae do. 

The weather's faioured. Wir work's ahead, 

The washin' ower, and the beasts a' fed ; 

We've whitened the kitchen and papered the ben. 

And four fine goose birds brocht oot by a hen. 

The neeps are lifted : the kailyard delled ; 

The paint I bocht wi' the eggs we're selled 

Will smairten wir doors and wir hooses fine, 

And maybe I'll buy a new clothes line. 

Peter's glass is reliable : I nowise fear. 

We'll gang tae the hill wir peats tae shear. 

It's an awfu' traivel up in a cart, 

Wi' rheumatic banes it gies mony a start. 

The ruts and the holes is like tae coup : 

Talk o' they flying men louping the loup ; 

It's for a' the world like me and Bess, 

When she goes in mire I'm flegged, I guess. 

She kens the Tuan o' Eusht as weel 

As she kens the mill where we gang wi' meal ; 

Wir banks are awfu' far away. 

But it's fine up there on a pretty day. 

The air's that keen, and the sky sae blue. 

And what a lochs I counted, too — 

Hundland and Boardhouse and Swannay, the sea 

By the Bay of Skaill. It seemed tae me 

The warld was big, and a' we say 



THE HILL. 

wir neiglibours' faults seems hinaway. 
The hills are sae great, and folk sae small, 

1 wonder Grod pits up at all 

Wi' wir ways, and wir tongues and cruel tales. 

When wir quarrels start, human patience fails. 

But no Divine, there's the differ, seen 

In the licht o' the hills, it appears tae mean 

Nature's Bulk is spread for a' tae read, 

But some o' lis heedsna, and maks nae speed : 

The loch's clear water far mair nor we 

Reflects the hidden Deity; 

But whaur am I gaen wi' me thoughts, no less, 

I'd been in mire if it werena for Bess. 



DRUMHEAD AND EARLY TORE. 

Drumhead and Early York ! 

Where hae I pit ma fork? 

The men are awa' tae the toon the day. 
There's a heap tae do when they're a' away 

Besides sit in the chair and talk. 

Drumhead and Early York ! 
I mind where I pit ma fork ! 

The east wind's gone doon. 

And the May mist will soon 
Set my plants a' up i' the stalk. 



10 WE PIT A PAEOEL AFF. 

"We pit a parcel aff tae Cho, 
And washed his claes. They had tae go. 
Meg traivelled to the road, and sat — 
A dressed man passed her in a hat. 

Deed ! this is Mar get's funeral day, 
I'm clean forgot, and gaed away 
Tae meet the post, sae selfish like — 
Wee Bess could dune it on her bike. 

The peppermint, it smells real strong, 
It maks an auld wife think richt long 
For sweeties. My ! but ten's the age 
When striped ba's is a' the rage. 

A motor van roars by, and shakes. 
Dear ! what an awfu' stour it makes ; 
A' mind when jist an ordinar' cart 
Tae meet was like tae take the heart. 

And noo, its motors, aryoplanes. 
Sausage balloons, man ! whitna brains 
They hae tae hae, wha' mak' the like, 
And me fair flegged o' a bike. 

The post-gig's by. My parcel's weighed. 
And me a shilling postage paid ; 
But Cho, he'll be most awfu' blied, 
There's cheese and bannocks wrapped inside. 



WE PIT A PAECEL AFF. 11 

Twa pair o' socks for Sabbath, too, 
He's sic a lad tae wear tliem through; 
And him, a student, neyer looks 
Down at his taes : it's up at books. 

If only pigs keeps high in price, 
And we can sell wir peerie grice 
At Lammas time, we needna' fear, 
And Cho will hae new breeks the year. 



KITTY BTJDDOO. 

When the heather fires quite burning, Kitty Buddoo, 

And the sowing and the neeps are ower by ; 
When in sunny June the night to day is turning, 

In the heaven the larks are soaring high. 
Then we'll gang by Guldroo tae the meadows, Kitty 
dearie. 

Where the burn sings summer songs tae thee. 
We'll pass queek by Ginian, Kitty Buddoo, 

And we'll pluck there a' the flooers that we see. 
The segs are in bud in the ditches. 

The peppermint scents i' the air ; 
Marsh marigolds real as riches, 

And just by my side, I declare, 
A muckle gold smaroo for Maroo, 

And May flooers for Marget and thee ; 
Grass o' Parnassus for ane o' the lasses. 

And a peerie puldary for me ! 



12 THE GUIDWIFE'S HENS. 



THE GUID WIPE'S HENS. 

I ken the guidwife had nae luck — 

The hens wis either i' the pluck, 

Or food wis up, and eggs wis doon 

When she was sending tae the toon. 

The Karswood spice cam' ower late. 

And shairps and parings, sic' a freight ; 

In fact she kentna where tae turn — 

Three chicks got droonded i' the burn. 

It seemed a' richt, but aefter that 

Nineteen wis taken by a rat. 

" I'll quite my hens," she cried yestreen. 

" Man, sic' a trouble they hae been; 

And noo, they're neyer oot o' debt." 

"Losh! lass," says I, "they'll pay thee yet." 



CALVES' WARE. 13 



CALVES' WARE. 

The calves jumpit intae me garden, 

An' dinged doon me wa' ; 
They never axed me pardon, 

They're no mannerly at a'. 

Jock bigged up the low dyke 

The nicht he cam' frae the Kame ; 

While Greordie was cleanin' his auld bike — 
But me flooers were spoiled a' the same. 

The Woodruff was laid by the lily, 
And the peony rose tramped doon ; 

And me puir auld dafifydundilly 
Just eatit and strewin' the groon. 

Jock himsel' wis trowie and flamplike 
Wi' warkin' a' day i' the heat ; 

The evening was saft, meuf , and damp like, 
And the calves had nae supper tae eat. 

But they're dune ower weel wi' me flooers ! 

"Puir beasties, they had nae mair sense, 
We maun feed them afore we tak' 'oors," 

Said Jock, as he finished wir fence. 



14 GAIRSAY ISLE. 



GAIRSAT ISLE. 

I thocht awfu' long for my dearie 
Testr'een on the Gairsay sliore : 

The terns' wild whistling was eerie ; 
Mair selkies I'd no seen afore. 

They lifted their heids by the dozens 
And booed them again i' the sea. 

The selkies are Orkney folks' cousins — 
So the selkies are sib too tae me- 

An east wind start' soughing and sighing. 
Like a soul that's gone wil' and astray; 

Abune were gulls wheeling and crying, 
And the waves riding white i' the bay. 

The eiderducks' nests, and the tern's nest 
Wi' their eggs laid bare tae be seen ; 

And whatna sad soond frae the hill's breast 
"Wis the bleating o' sheep on the green. 

What a stillness, a longor, a weary, 
On Gairsay, alone by the tide ! 

No wonder I thocht o' my dearie 
Wi' never a white horse tae ride. 



WHAT WAD WE DUIN^E. 15 

What wad we dune, lad, if it didna rain whiles ? 

Man, the rain comes picking at the door. 
Thee boots mun' be mended, whatna miles 

They hae carried thee — ^the hale farm over. 

So peerie Jeannock 'ill bear them tae Jim^mock, 
An' he'll patch them and sole them the morn ; 

For Jimmock has warked wi' the leather 
Lang years afoi^e Jeannock was born. 

What wad I dune if it were aye warkin' -oot- weather ? 
Man, the sun comes keeking through wir bulls-eye 
pane. 
Twixt the knitting and the mending, and the shooing 
a' together. 
Best knows, I bless the kindly rain ! 

For peerie Jeannock' s gane doon tae Jimmock, 
An' I'll trim her kirk frock i' the time ; 

She tore her last Thursday at Sandwick — 
Ton barbed wire's fair awfu' tae climb. 

What wad we dune wanting wir land, eh, lad ? 

Man' there's aye the sun behind the rain. 
Even since John fell at Vimy Ridge, Jock, 

It's the wark that has kept us a' gaen. 

So peerie Jeannock' s gane doon tae Jimmock, 
She knows trouble, for a' she's but ten ; 

She grat sair for her bonnie big brother 
Her lane, by his likeness i' the ben. 



16 WHAT WAD WE DTJNE. 

What wad we dune if time didna busy pass, boy? 

Time — the healin' han' that smoothes out pain. 
Providence has left us wi' wir peerie lass, boy ; 

Lad, I see her comin' up the loan again. 

Peerie Jeannock's got back frae Jimmock's, 
An' she's trampit ower the bracks, the bairn ; 

Wi' thee heayy shoon she's tired, I'm thinking. 
For I saw her stop, and rest her at the cairn. 



DOONSOO BRAE. 

As I gaed doon by Doonsoo Brae, 

Ae bonnie day, ae bonnie day, 

I see'd my sweetheart bigging hay 

Ae bonnie day, ae bonnie day. 

The sun, he kissed her bunnet blue, 

The wind, he made a richt tae do. 

" Eh, lad," says I, " I'll dae it too," 

Ae bonnie day, ae bonnie day. 



WE HAE A SHALT. 17 



WE HAE A SHALT. 

We hae a shalt : I driye him whiles. 
Our daddy bocht him frae the isles. 
He'd never seen a motor car — 
Which shows how back the isles folk are ! 

We hae a shalt : he kens the way 
From Summerdale tae Marwick Bay ; 
And i' the dark could tak' us hame 
Frae Keelylang richt tae the Kame. 

We hae a shalt : dad went tae toon 
On Market Day, to buy us shoon, 
Ton sandal shoon wi' straps, thoo mind — 
Dad and wir shalt are awfu' kind. 

We hae a shalt : he likes tae stand 
And speak wi' ither gigs, it's grand ! 
We sit ahint and hear them say 
That beasts were doon last Market Day. 

We hae a shalt : When he's at grass 
Jamesina — that's wir peerie lass — 
Jumps afE the dyke and has a ride — 
We hope wir shalt has come tae bide. 



18 A FAIEme. 



A FAIRING. 

I brocht my lass a fairing 
When I gaed tae the toon ; 

The dress that she was wearing 
Was kind o' heather broon. 

I choiced my lass's fairing — 
A brooch wi' a cairngorm — 

(0' shams I had my sairing) 

'Twas lichtsome, bricht and warm. 

I gied my lass her fairing, 

As I cam' back forlorn ; 
The Best has blest my daring — 

We're tae be cried the morn. 



THE FLOOER SHOW. 19 

Will I send me pansies till the Flooer Show, daddy ? 

There's a blue bud, an' a broon ane, an' a white ; 
They'll dae fine, if but the west wind quites its 
blowing, 

An' the slugs bide i' their ain beds a' the night. 

Will I bake a bannock for the Flooer Show, daddy? 

There's a prize for cakes, an' floory scones a' right, 
Thoo minds Bessie slipped them i' thee pooch last hill 
day; 

Dad, I fired them, an' thoo didna leave a bite ! 

Will I pit me spinning i' the Flooer Show, daddy? 

Hanks I twined when thoo wast mending thee auld 
net. 
There's a peerie shawl I knit for Aunt Eliza ; 

I maun enter her : I doot I micht forget. 

Will I try the table decoration, daddy ? 

Bowls o' heather wi' stag's moss aroond them 
spread ; 
It mayna' seem sae bonnie when I dae it, 

But its pretty as I see it i' me head. 

Tea, I'll tak' me pansies, an' the bannocks, an' the 
spinning, 

An' the peerie shawl, an' floory scones, forbye ; 
Maybe better folk nor me will get the prizes : 

A' the same I'm i' the mind tae hae a try. 



20 GRAEMSAT LIGHT. 



GEAEMSAT LIGHT. 

When I was peerie, eyery night 
I woke to watch the Graemsay Light. 
'Twas awfu' hard for Mansie John, 
And a' the bairns, when war was on. 

In peace time he was ower sma' 
Tae ken there was a licht at a' ! 
And when he grew the licht wis oot, 
He only heard it talked aboot. 

Often his mither he would spier, 
" Will they no' licht the licht the year?" 
Thanks be ! the war is dune at last. 
The lads are hame, the darkness past. 

And Graemsay Light,. our dayset star, 
Guides iired ships that come from far 
Through skerries, sounds, and stormy sea, 
Safe to the haven where they'd be ! 



CATAFAOE. 21 



CATAEACE. 

I thocht I spied a Cataface 

As I gaed ower the moss ; 
It flegged me like an unco place, 

I stopped clean at a loss. 
I tkocht I saw a Cataface. 

Eh ! bairns ! I heard her hoot, 
I fled ayva' at sich a pace. 

The lacer aff me boot 
Grave way. Pnir Cataface 

Wis quite as 'mazed as me. 
Noo, bairns, it's just a fair disgrace 

Frae Cataface tae flee, 
An auld wife says sae. Cataface 

Has lived ahint the hill 
Lang before motors start tae race : 

And bairns, she hoots there still ! 



22 SILLOCKS. 



SILLOOKS. 

We tried tlie fishing ae fine nicht. 

Eh ! but the air was sweet ; 
Abune the bay the mune shone bricht, 

The isles lay at wir feet. 

Sae still, sae quiet, not a soon' 
Eose up frae hoose or farm ; 

Only the drip, drip, o' wir oars — 
Man ! but the air was warm. 

The sillocks, foolish peerie tings 
Gam' tae wir hooks sae fast. 

We had hard wark tae sort them a' 
WhUe time and tide ran past. 

The birds quite crying, then a clood 
Crept ower the mune. That same 

We hauled wir boat up on the beach. 
And happy went for hame. 



INTAEIRE. 23 

Why did I leave wer ain peat fire 
To traivel ower tae Inyarire ? 
Not all the windows blinded were, 
I watched the lights o' Mossetter ; 
But, Oh ! the brecks my banes did tire 
The nicht I went tae Inyarire. 

Why did I leave wer ain peat fire 
To fare far for a vain desire ? 
Ifot a' the seas that ran atween 
Could pairt me frae the piece I'd been ; 
But, Oh ! I dwined and klinkit sair 
When I went frae wer ain hill air. 

Nine thoosan' mile frae wer peat fire — 
I mind the brecks my banes did tire — 
Since then I've been the wide warld o'er. 
Would I could stand ahint wer door 
And find the folk around wer fire 
I left that nicht o' Inyarire. 



THE KILLING 0' WIE PIG. 

The other day we killed a pig : 
In trooth he seemed na' ower big ; 
But Jean and Halcro took twa leg, 
A bit o' back we gied tae Peg — 
The heid we shared wi' Mary Ann, 
And sent it ower i' the van. 



24 THE KILLING 0' WIE PIG. 

We washed the puddin's i' the burn ; 
I tried the peerie bairns tae learn 
The proper way tae mak' them clean — 
They plucMt flooers in atween. 

Wir peerie Jock he catched a troot, 

The fish wis plashin' in an' oot ; 

He felt sae bigsie wi' his fish, 

He up and hame tae seek a dish. 

The post-gig rattled ower the brig 

And us still workin' wi' wir pig ! 

We stuffed the puddin's weel wi' fat, 
The banes wis boiling i' the pat, 
The liver made us sic' a fry 
The day a neebor man cam' by. 

The bacon hung upon the beam. 
And Jock made tell he used tae dream 
Wir pig cam' back and speired him why 
We'd hanged his sides and legs sae high? 
Now Bill maun yoke Auld Bess and seek 
A peerie grice tae fatten queek. 

We took the puddin's tae wir tea, 
They were richt guid, we a' agree ; 
The bairns and Jockie frae the schule 
Could scarcely speak, their mooth sae full. 



SNA', RAIN, WIND, TIDE. 25 

Sna', sna', sna'. 
Tliere's tlie starling sna' 
Gin this sna's awa'. 
An' the lambing sna', 
What the stour does bla' 
A' aboot wir wa'. 

Sna', sna', sna'. 

Rain, rain, rain. 
There's the Lammas floods — 
Like tae tak' wir goods. 
Eh ! the winter's rain 
Beats agin wir pane. 
Near tae turn the brain. 

Rain, rain, rain. 

Wind, wind, wind. 
What a cauld I find ! 
There's the equinox. 
Man ! it's no' a hoax. 
An' the west wind tae ; 
Weel he kens the way. 

Blind, blind, blind. 

Tide, tide, tide. 
Muckle horses ride. 
There's the March tide whirls 
An' the swilkie swirls ; 
Holm Soond rins beside, 
'Ware Eynhallow wide. 

Tide, tide, tide. 



26 HAEEST. 

The fields seem awfu' strange like wi' yon unco' 

great machine : 
N"ae lasses bending tae the sheaves, an' resting in 

atween, 
Nae pink and blue, and bonnie bairns, like flooers i' 

the wind — 
For the happy haersts o' long ago, a poor exchange 

I find. 

'Deed I'm no complainin' ; weel I ken thae easy days 

are dune — 
Days when we were no' that bigsie, and wir time telt 

by the sun. 
A' mind ae Dounby market ; a' wir wonted folk were 

there ; 
'Twas a Thursday in October, sich a still and quiet 

air; 

A' the tongues were wagging, wagging ower Geord- 

ie's roup yestreen, 
When presently from nowhere a wind rose on the 

green. 
No man was left at Dounby. In a quarter o' an 

'oor, 
Wi' scythes on every hillside ilka farmer worked 

like f ower ; 

So we beat the wild nor-waster, and garnered in wir 

grain 
Afore 'twas shaken by the gale, or laid, destroyed 

by rain. 



HAERST. 27 

For machinery, and mankind, there's an age, and 

tkere's an 'oor; 
But lads we're a' like tae forget — abune the Higher 

Po'or. 



IT'S MIRBISTEE FOR ME. 

There's Mirbister and Knarston, and Corrigall and 

Brough ; 
There's Corston, and there's Grimeston and Hourston 

by the loch ; 
There's folk in a' the toonships, as there's fishes in 

the sea; 
But the lave can bide in their ain bit — ^it's Mirbister 

for me ! 

There's happy homes in Harray, where the hills lie 

all aroond ; 
There's Hinderafiold and Skifflathuan, and a' wir ain 

peat groond ; 
There's folk in a' the toonships, as there's fishes in 

the sea; 
But the lave can bide in their ain bit — ^it's Mirbister 

for me ! 



28 IT'S MIEBISTEE FOE ME. 

There's lots o' lochs in Harray. There's Bosquoy 

and the burn; 
There's Ginian, and there's Padagin, and moss 

where'er ye turn; 
But the folk in a' the toonships, like the fishes i' the 

sea, 
Think their ain brig stanes the best anes — so it's 

Mirbister for me ! 

There's Harray lairds a hundred, who work the land 

themselves ; 
They're honest and they're mannerly, for old blood 

always tells. 
There's guid folk i' the parishes, as there's fishes i' 

the sea; 
There's Orphir, Holm, and Deerness, but — the 

Harray Lairds for me ! 



Brecks. — Rough heather Quite.— Cease, stop. 

ground. Sairing. — Fill, satiety. 

Catafaoe. — Owl. Segs. — Irises. 

Dajrset. — Sunset. Selkie. — Seal. 

Dwine. — To pine. Shalt. — Pony. 

Flamp. — Limp. Shoo. — To sew. 

Grice.— Pig. Sib.— Related. 

Hinaway. — Far away. Sillock, a. — Becomes a cuithe, 

Knowe. — Grassy or heathery after three drinks of the 

hillock. May flood. 

Mayflooer. — Primrose. Smaroo. — Birdsfoot Trefoil. 

Meuf. — Muggy. Teaoo. — ^Plover. 

Peerie. — Small. Trowie. — Ailing, bewitched by 

Pick. — ^To knock. the Trows or Fairies. 

Piece.— Place. Whitema. — Seagull. 

Pluck, i' the. — Moulting. Wil', to go.— To lose one's 

Puldary. — Orchis. way. 

